Kombidampovnen har mulighet til å steke med en kombinasjon av varmluft og vanndamp, og skal kunne utnytte fordelene til begge de to metodene. Kokken får dermed bedre kontroll over matlagingen ettersom det er mulig å kontrollere både temperatur og fuktighet (enten manuelt eller gjennom et program). For eksempel skal man kunne tilberede mørt kjøtt som også har sprø skorpe.